TV7 JERUUSALEMMA UUDISED
Meie tänased teemad -
Hezbollah ei julge keemiarelvi kasutada
ÜRO vaatlejad lahkuvad Süüriast
Hamas takistab humanitaarabi pääsu Gazasse
Rändtirtsud hävitasid saaki
Iisraeli sõdurite röövid tihenevad
TV7 Jeruusalemma Uudistest - Shalom!
Arutz Sheva teatel on Iisraeli Riikliku Julgeoleku Uurimisinstituudi
INSS'i eksperdi Yiftah Shapiro sõnul Hezbollah'l keemiarelvi,
kuid see ei julge neid kasutada.
Shapiro sõnul võivad Süüria keemiarelvad
muutuda kogu maailma probleemiks.
Kui Süüria keemiarelvad satuvad valedesse kätesse,
võivad terroristid hakata neid Shapiro sõnul rünnakuis kasutama.
Tema väitel pole suurim oht siiski Hezbollah,
kelle käsutuses on juba enamik keemiarelvi
ja muid ebatavalisi rünnakuvahendeid, mida nad võivad saada Süürialt.
Raportite teatel on selliseid relvi juba nendeni jõudnud,
kuid need ei muuda terrorirühmituse valmidusi.
Shapiro sõnul ei saa Hezbollah
oma praegust keemiarelvaarsenali kasutada esiteks seetõttu,
et neil pole nende kandesüsteemi ja teiseks kardavad nad
sellise rünnaku tagajärjel toimuda võivat
rahvusvahelist vasturünnakut.
Shapiro sõnul võib Süüria toimetada oma keemiarelvad Hezbollah'le
pigem nende kaitsmise eesmärgil kui rünnakuteks.
Kui Süüria president Bashar al-Assad saaks kontrolli riigi üle tagasi,
võiks Hezbollah relvad Süüriale tagastada.
Juhul kui Hezbollah on saanud SA-17 rakette,
oleks see Iisraelile tõeliseks ohuks.
Nende abil suudaks Hezbollah rünnata Iisraeli lennukeid,
mis mõjutaks tugevalt Iisraeli taktikalisi võimeid.
Mõnede raportite teatel oli Iisraeli poolt jaanuaris
Süürias tehtud rünnak suunatud Liibanoni teel olnud
SA-17 rakettide konvoi pihta.
Shapiro sõnul on suurimaks ohuks
relvade sattumine Süüria mässuliste kätte.
Ka mässulised ei saaks neid kasutada, kuna neil pole lennukeid
või muid keemiarelvade kasutamiseks vajalikke vahendeid.
Selle asemel võivad mässulised püüda müüa relvi terrorirühmitustele,
kes võivad müüa neid kellele tahes, kes kõrgeimat hinda maksab.
Sellise õudusloo sündides võib keemiaterrorism jõuda peagi
enamikesse maailmanurkadesse.
Ynet News'i teatel lahkuvad ÜRO rahuvalvajad oma postidelt.
Eelmisel kolmapäeval röövisid Süüria mässulised
Iisraeli Golani kõrgustikelt ca 1,5 km kaugusel asuvailt postidelt
21 Filipiinide rahuvalvajat.
Kahe päeva pärast lahkus veel 8 Filipiinide vaatlejat oma postilt
ja läks üle piiri Iisraeli.
Nende ülem käskis neil postilt lahkuda kartuses,
et Süüria mässulised võivad röövida veel rahuvalvureid.
ÜRO väed on valvanud Süüria-Iisraeli relvarahupiiri
juba 40 aastat.
Iisraeli Kaitsejõudude salk ja Iisraeli poolt saabunud
ÜRO esindaja võtsid rahuvalvurid Iisraeli ja Süüria piiril vastu,
kust iisraellased pidid toimetama nad ÜRO baasi Ein Zivanitis.
Kolme nädala eest teatas Kroaatia, et viib oma 100 sõdurit
Iisraeli-Süüria vahelisest puhvritsoonist ära.
Kroaatia valitsus kartvat oma sõdurite julgeoleku pärast,
kuna raportite teatel ostis Saudi Araabia Kroaatialt relvi
ja toimetas need Süüria mässulistele.
Mässulised pidid vabastama filipiinlased eelmisel reedel,
kuid seda ei juhtunud.
Nad jäid oma nõudmiste juurde, mille järgi Süüria valitsusväed
peavad enne vangide loovutamist uutele positsioonidele taanduma.
Mässulised tahavad, et valitsusväed taanduksid Golani kõrgustike lähedal
asuvast külast, mille Iisarel 1967. a sõjas vallutas.
ÜRO rahuvalvajad on valvanud relvarahupiiri alates 1974. aastast.
Iisrael on palunud ÜRO-l oma vägesid Golanilt mitte ära viia.
Israel Today teatel takistab Hamas humanitaarabi pääsu Gazasse.
Eelmisel nädalal seisis kümneid raskeid humanitaarabi täis veokeid
Gaza piiril, kuna Hamas ei lubanud neid Gazasse.
Osa 65 abiveoki kaubast oli riknemisohtlik.
Probleem algas sellest, kui Hamas otsustas võtta
Palestiina omavalitsuselt üle kontrolli Gaza piiriületuspunktides.
Iisrael on PO-ga koostööd teinud, kindlustamaks,
et regulaarsed abiveokid Gazasse jõuaksid.
Iisraeli ja Hamasi vahel koostöö puudub,
ning terrorirühmitus pole ilmselt huvitatud veokite jõudmisest
oma haldusalale.
Abitransporti koordineeriva Iisraeli kindrali Eitan Dangoti sõnul
leevendab Iisrael endiselt humanitaarabi pääsu Gazasse,
ja jätkab seda meeleldi edaspidigi, kui keegi vastaspoolel seda lubab.
Dangoti sõnul tekitab Hamas suurt kahju omaenda rahvale,
kui püüab rahvusvahelisel areenil eksitavaid PR-punkte võita.
Israel Today teatas eelmisel teisipäeval Iisraeli saabunud
miljonipealisest rändtirtsuparvest,
mis oli osa endiselt Põhja-Egiptust vaevavast parvest.
Rändtirtsud ületasid esmaspäeva öösel Siinai poolsaare
ja saabusid kolmapäeva hommikul, varjutades Põhja-Negevi taeva.
Suur osa Iisraeli põllumaast oli kaetud,
kuid katmata kartulipõllud kandsid suuri kahjusid.
Iisraeli ametnikud lasid kohe tõrjemeetmed käiku
ja olukord oli peagi lahendatud.
Kolmapäeva pärastlõunaks oli enamus tirtsudest hävitatud.
Paljud Lähis-Idas sündinud iisraellased
korjasid hulgaliselt rändtirtse, kuna praetud tirtsud
on olnud Lähis-Idas delikatessiks juba Piibli aegadest peale.
Samal ajal on Egiptuses endiselt ca 50 - 120 miljonit tirtsu.
Teisipäeval ründasid tirtsud Kairos suurt kaubaturgu
ja hävitasid Suessi piirkonnas farme.
IKJ teatel tihenevad Palestiina terrorirühmituste korraldatavad
Iisraeli sõdurite röövimiskatsed.
Mullu toimus 26 röövimiskatset, ehk poole võrra rohkem kui 2011. a.
Kaitsejõudude esindaja teatel mõjutas katsete tihenemist
paljuski Hamasi röövitud Iisraeli sõduri
Gilad Shaliti vabastamine 2011. a.
Shaliti 5-aastane vangistus lõppes,
kui Iisrael vabastas 1027 Palestiina terroristi.
Shaliti vabastamise järel on Hamas ja teised rühmitused
õhutanud avalikult uusi Iisraeli sõdureid röövima,
et kõik Palestiina vangid vabastataks Iisraeli vanglatest.
Need olid meie tänased uudised. Shalom ja kohtumiseni!
Tõlge: Monika Jaaguri